పన్ను చెల్లింపుదారులకు ఉపశమనం
- పాన్‌-అధార్‌ లంకెకు మరో 4 నెలల గడువు
న్యూఢిల్లీ: పన్ను చెల్లింపుదారులకు సర్కారు తాజాగా కాస్త వెసులుబాటును కల్పించింది. పాన్‌ కార్డుకు ఆధార్‌ను అనుసంధానం చేసే గడువును మరో నాలుగు నెలలు పొడిగిస్తూ కేంద్ర ఆర్ధిక మంత్రిత్వశాఖ నిర్ణయం తీసుకుంది. ఈ ఏడాది డిసెంబర్‌ 31 వరకు పాన్‌ అనుసంధా గడువు పెంచినట్లు సర్కారు గురువారం ప్రకటన చేసింది. వాస్తవానికి అనుసంధానానికి గడువు ఆగస్టు 31తో ముగిసింది. కాగా ప్రస్తుతం ఆధార్‌ అనుసంధానం అంశం సుప్రీంకోర్టు పరిధిలో ఉన్న సంగతి తెలిసిందే. దీనిపై నవంబర్‌లో విచారణ చేపడతామని సుప్రీం కోర్టు ఇప్పటికే ప్రకటించింది. మరోవైపు వివిధ ప్రభుత్వ పథకాలకు ఆధార్‌ అనుసంధానం తప్పనిసరి గడువును డిసెంబర్‌ ఆఖరు వరకు గడువు పెంచింది. పాన్‌తో ఆధార్‌ను జతచేయాలని ఇటీవలే కేంద్రప్రభుత్వం ఆదేశాలు జారీచేసిన సంగతి తెలిసిందే. పాన్‌ను ఆధార్‌తో లింక్‌ చేసుకోకపోతే, పన్ను రిటర్న్‌లు ఫైల్‌ చేసే ప్రక్రియ ముందుకు సాగదని ఐటీ శాఖ ఇది వరకు హెచ్చరించిన విషయం తెలిసిందే. తాజా నిర్ణయంతో ఐటీ చెల్లింపుదారులకు తాత్కాలికంగా ఉపశమనం లభించింది.
మీ స్నేహితులకు రికమెండ్ చెయ్యండి